《予细侍先人作邑夏阳元丰五年来摄是邑过瀵泉》
宋代·李复

井邑依然旧物华，行穿溪树踏溪沙。
路傍故老遥惊认，十七年前县令家。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。